Kuvayt Erondagi elchisini ortga chaqirib oldi. Bunga Tehronda Saudiya Arabistoni elchixonasiga uyushtirilgan hujum sabab hisoblanadi. Bu haqda Assoshieyted Press agentligi xabar tarqatgan. 2 yanvar kuni Saudiya Arabistonida shialar xatibi Nimr an-Nimr qatl etilgach, 3 yanvar kuni Tehron va Mashhadda saudiyaliklarga qarshi norzilik namoyishlar o‘tkazildi va bu davlatning Eron poytaxtidagi elchixonasiga o‘t qo‘yildi. 4 yanvar kuni dastlab Saudiya Arabistoni, so‘ng Bahrayn, Sudan va BAA davlatlari Eron bilan diplomatik aloqalarni uzdi.